Beurtkrag sal nog voortduur – praag.co.za — 20 jaar jonk!
Beurtkrag sal nog voortduur
Die minister van openbare ondernemings, Malusi Gigaba sê die huidge klam toestande wat deur die aanhoudende reën by sommige kragaanlegte veroorsaak is, is net deels verantwoordelik vir die kragnoodtoestand.
Hy sê die reën is nie die enigste faktor nie.
Beurtkrag wat deur Eskom ingestel is, sal volgens alle aanduidings nog verskeie dae kan voortduur.
Die woordvoerder van die Tshwane Metro, Selby Bokaba sê Pretoria moet regmaak vir kragonderbrekings wat minstens nog ‘n week kan voortduur. Bokaba sê munisipaliteite reg oor die land wag dat die jongste inligting oor beurtkrag afgekondig word.
Eskom het Donderdagaand weer die noodtoestand opgehef, maar volgens ‘n woordvoerder, Andrew Etzinger verkeer kragvoorsiening steeds onder ernstige druk.
Etzinger sê beurtkrag sal waarskynlik verleng moet word om die druk te verlig.
PRAAG se rekenaars was Woensdagoggend vir ‘n paar uur onverwags sonder krag.
Skrywer Karin RoodtGepubliseer op 7 Maart 2014 Kategorieë Nuus, Suider-AfrikaSleutelwoord beurtkrag, Eskom, kragonderbrekings, Malusi Gigaba, minister van openbare ondernemings
Vorige Vorige artikel: Die Krim kies Rusland
Volgende Volgende artikel: NWU wys Nazi-saluut-ondersoekspan aan